İnsanların  sosial şəbəkələrə,servislərə olan hədsiz marağı 78 dövləti  Tvitter-də, Facebook-da və başqa şəbəkələrdə  öz rəsmi səhifələrini açmağa vadar etmişdir

İnsanların sosial şəbəkələrə,servislərə olan hədsiz marağı 78 dövləti Tvitter-də, Facebook-da və başqa şəbəkələrdə öz rəsmi səhifələrini açmağa vadar etmişdir.
“ Sinqapur Vətəndaşının portalı” Asiya regionunda onlayn ödənişlərin aparılması, vergilər, lisenziyalar və müxtəlif e-xidmətlər üzrə geniş imkanlara malikdir.
Onlar ənənəvi “bulud texnologiyalarını” inkişaf etdirirlər və artıq “Müəllimlər üçün Bulud data Mərkəzi”-ni yaratmağa müvəffəq olmuşlar.
Ölkələr üzrə yaradılmış və istifadə olunan onlayn xidmətlərin əsas meyarı ölkəmiz Azərbaycanda da artıq uğurla tətbiq olunan “bir pəncərə” prinsipi üzərində qurulmuş elektron xidmətlər portalıdır. www.e-gov.az portalın veb ünvanıdır.
E-hökumət” portalı bütün dövlət qurumlarının,nazirliklərin, idarə və təşkilatların,müəssisələrin, fiziki və hüquqi şəxslərin onlayn xidmətlərinə tək bir nöqtədən giriş imkanını təmin edən bir portaldır. Portalın məqsədi ictimai xidmətlərini vətəndaşlara, müəssisələrə, ictimai təşkilatlara operativ şəkildə təqdim etməkdir. Portal vasitəsilə istifadəçilər özlərinə lazım olan məlumat və xidmətlərdən asanlıqla istifadə edə bilərlər.
"Elektron hökumət" - müasir informasiya texnologiyalarından istifadə etməklə dövlət qurumları tərəfindən Azərbaycan Respublikasının ərazisində yaşayan bütün vətəndaşlara, hüquqi və fiziki şəxslərə informasiya və e-xidmətlərin göstərilməsininə şərait yaradır.
Vahid "Elektron hökumət” ( www.e-gov.az) portalı qeyd etdiyim kimi "bir pəncərə” prinsipi əsasında fəaliyyət göstərir və 2012-ci ilin sentyabr ayında internet vasitəsi ilə (onlayn) vətəndaşların istifadəsinə təqdim olunmuşdur. 2020-ci ilə dövlət orqanlarının bütünlüklə elektron xidmətlərlə əhatə olunması nəzərdə tutulub və bu, hökumətin fəaliyyətində şəffaflığın tam təmin edilməsində mühüm alət olaraq sahibkarlara və vətəndaşlara qarşı mənfi halların və bürokratik maneələrin aradan qaldırılmasına xidmət edir.
E-hökumət portalına 40 hökumət və dövlət qurumu real vaxt rejimində birləşdirilmiş və Nazirlər Kabineti tərəfindən təsdiq edilmiş 417 xidmətdən 158 e-xidmət artıq portalda yerləşdirilmişdir.İnternetə bibaşa çıxışı olan vətəndaşlar portaldan asanlıqla istifadə edirlər.
Yaxın günlərdə planşet istifadəçiləri üçün nəzərdə tutulmuş "Elektron hökumət" portalının mini versiyası təqdim edilib (www.e-gov.az/mini/ ).
Rabitə və İnformasiya Texnologiyaları Nazirliyinin AzDataCom XDMX-nin State Net, Delta və Aztelekom şirkətlərinin yüksəs sürətli informasiya ötürücü şəbəkələri ölkəmizin ərazisində və dövlət orqanları arasında elektron məlumat mübadiləsinin intensiv təşkilinə real şərait yaratmışdır.
Azərbaycan Respublikası prezidentinin “İKT sahəsinə verilən diqqət və əldə edilmiş uğurları nəzərə alaraq 2013-cü ili "İKT ili” elan etməsi haqqında sərəncam, gənclərə, texnologiyanın imkanlarından istifadə etmək istəyənlərə böyük stimul verdi.Azərbaycanın ilk Telekommunikasiya peykinin orbitə çıxarılması və kosmik ölkəyə çevrilməsi həm sevindirici həm də tarixi haldır.Bu ölkəmizin müasir,güclü,regional müstəvidən çıxmış müstəqil ölkə olmasının bariz sübutudur. Bu gün İKT sektoru 2004-13-cü illər üzrə hər üç ildə təxminən 2 dəfə genişlənmiş, 2012-ci ildə artım tempi 18% olmuşdur.Hal-hazırda RİTN və Dövlət Neft Fondu ölkədə “evlərə optika” modeli üzrə bütün yaşayış məntəqələrinə genişzolaqlı, təhlükəsiz internetin çəkilməsi ilə bağlı layihəni uğurla həyata keçirir.
2013-cü ilin yanvar ayından etibarən hər ay dərc olunan (onlayn) Elektron Hökumət bülletenləri də əhali, vətəndaşlar arasında maraqla qarşılanır və sevilərək oxunur.
|